  Туспуктэм: Алексей Арзамасцев Анжелика Тихонова корреспондент Глазкарын тазалыксыя сюбегатэм быгатонлыкъёсын пиналъёслы «Адели» центрлэсь филиалзэ выльдозы. Со сярысь Удмуртиысь тӧролэн но кивалтэтлэн пресс-службазы ивортӥз. Ӵектос понна 21-тӥ пӧсьтолэзе Удмуртие ужъя пумиськонъёсын вуылыкуз Россиысь кивалтэтлэн тӧроез Михаил Мишустин дурбасьтӥз. Солы центр сярысь улосвыллэн тӧроез Александр Бречалов вераз. « Центрлэн Глазкарысь филиалэз выльдэмез кулэ каре: ӧжыт быгатонлыкъемъёслы луонлыкъёс кылдытоно, реабилитацилы кулэ луись тӥрлык басьтоно, ватсаса инты висъяно. Удмуртиысь коньдэт чотын проектно-сметной документация дасямын ини, кун экспертизалэн ӟеч заключениез вань » Александр Бречалов, Удмуртилэн тӧроез Михаил Мишустин тазалыксыя сюбегатэм быгатонлыкъем пиналъёслы вань кулэ луись луонлыкъёс кылдытоно шуыса пусйиз но реабилитацияя центрез выльдыны ужкагазъёс дасяны косӥз. Пусъём, Удмуртиысь мерлыко политикая министерстволэн пресс-службаезлэн ивортэмезъя, филиалын арлы быдэ 800 пала нылпиос тазалыксэс юнмато. Тодэ вайытом, Россиысь премьер-министр но Удмуртилэн тӧроез элькунын мерлыкъя но экономикая югдур сярысь кенешизы.   Тегъёс: Удмуртия Глазкар нылпиос сӧсыръёс  